ཉེ་ཆར་ངོས་རང་ལྡི་ལིར་སྨན་བཅོས་ཀྱིས་བོད་ཁྱིམ་གཞོན་ནུའི་སྡོད་གནས་སུ་སྡོད་དུས་བསམ་བློ་འཁོར་བ་ཁོང་ཚོར་བརྗོད་ཡོད།སློབ་ཕྲུག་ཚོ་དགོང་མོ་རང་སྦྱོང་བྱས་ནས་སྡོད་ཀྱི་ཡོད་པ་དང༌།ཉིན་མོ་རང་རང་གི་མཐོ་སློབ་འདྲ་མིན་སོ་སོར་འགྲོ་གི་ཡོད།གུང་གསེང་གི་སྐབས་སུ་བོད་ཁྱིམ་ནས་ལྡི་ལིའི་ཁུལ་སློབ་གྲྭ་ཆེན་མོའི་དགེ་རྒན་རྒན་ཡོལ་ཕྱིན་པ་དེ་འདྲ་བཙལ་ནས་བདུན་ཕྲག་གཅིག་ལ་ཐེངས་གཅིག་གཉིས་དུས་ཡུན་ཆུ་ཚོད་ཁ་ཤས་བོད་ཁྱིམ་སྡོད་ཁང་དུ་སྐད་བཏང་ནས་སློབ་ཕྲུག་ཚོར་སློབ་ཁྲིད་བྱེད་པ་དང༌།སློབ་ཕྲུག་ཚོས་ཀྱང་དོགས་གཅོད་བྱེད་པ་དེ་འདྲའི་ལས་རིམ་ཞིག་ང་ཚོས་བྱེད་མ་ཐུབ་པ་གང་ཡང་མེད།ཅེས་བརྗོད་པ་ཡིན།དེ་ལྟར་ང་ཚོས་འགུལ་བསྐྱོད་རྒྱག་དགོས་པ་ལས་འགུལ་བསྐྱོད་མ་བརྒྱབ་པར་བསྡད་ན་འགྲིག་གི་མི་འདུག་ཅེས་ངོས་ནས་བརྗོད་རྒྱུ་གཙོ་བོ་གཅིག་དེ་ཡིན།ཁྱེད་ཚོའི་སེམས་ལ་འཇོག་དགོས།